Olaus Breda

Olaus Jensen Breda (født 29. april 1853 i Horten, død 27. desember 1916 i KristianiaOlaus Jensen Breda i Store norske leksikon) var en norskamerikansk prest og filolog.

Han var sønn av Helle Kristine Breda og Jens Johansen som var snekker i Horten.  Etter examen artium fra Gjertsens skole i 1870 og ett års lærergjerning i Smålenene, utvandret han til USA i 1872, og ble cand.theol. ved Concordia Seminary i St. Louis i 1875. Han studerte senere filologi og var lærer i norsk og latin ved Luther College i Iowa fra 1879 til 1882.

I 1884 ble han den første professor i nordiske språk og nordisk litteratur ved University of Minnesota i Minneapolis. Med sin nye kone Emilie Braarud (1851–1918) var han der frem til 1899, bort sett fra vinteren 1892 da han gjestet Uppsala universitet og Universitetet i København. Han hadde per 1895 foretatt over tyve overfarter mellom Norge og USA.

I 1899 vendte han tilbake til Norge og underviste i norsk og engelsk på gymnasiet og ved Krigsskolen.

 Referanser 

Kategori:Norske lutherske prester
Kategori:Norske filologiprofessorer
Kategori:Personer fra Horten kommune
Kategori:Fødsler i 1853
Kategori:Dødsfall i 1916